คําสั่งกรมบังคับคดีที่ 25 /2521เรื่อง การปฏิบัติหน้าที่เกี่ยวกับพนักงานเดินหมาย - ---------------- เนื่องด้วยพนักงานเดินหมาย สํานักงานเลขานุการกรม กรมบังคับคดี นอกจากทําหน้าที่เกี่ยวกับการส่งหมาย ประกาศ หนังสือและสํานวนต่าง ๆ ของกรมบังคับคดีแล้ว ยังมีหน้าที่ช่วยเหลือเจ้าพนักงานบังคับคดี กองยึดอายัดและจําหน่ายทรัพย์สิน ในการไปยึดทรัพย์หรือขายทอดตลาดทรัพย์รวมทั้งการอยู่เวรประจําห้องทํางานต่าง ๆ และปฏิบัติหน้าที่อื่นตามที่ได้รับมอบหมายด้วย การปฏิบัติหน้าที่ดังกล่าว หากปรากฏว่าพนักงานเดินหมายผู้ใดเพิกเฉย ละเลย ไม่อยู่ปฏิบัติหน้าที่ตามที่ได้รับมอบหมาย ย่อมเป็นเหตุทําให้การดําเนินงานต่าง ๆ ของกรมบังคับคดีเกิดความขัดข้อง ล่าช้า อันอาจเกิดความเสียหายแก่ราชการและคู่ความได้ และนอกจากนั้น หากปรากฏว่าการส่งหมายประกาศ และหนังสือในครั้งแรกส่งไม่ได้ หรือส่งล่าช้า หรือรายงานการส่งล่าช้า ย่อมเป็นเหตุทําให้การดําเนินงานของเจ้าพนักงานบังคับคดี หรือเจ้าพนักงานพิทักษ์ทรัพย์ต้องล่าช้าไปด้วยอันอาจเกิดความเสียหายแก่ราชการและคู่ความในคดีได้ ทั้งจะเกิดข้อครหานินทาในทางเสียหายว่าการส่งหมายครั้งแรกพนักงานเดินหมายผู้ส่งมักจะส่งไม่ได้ หรือไม่ได้ไปส่งจริง อันเป็นการเสียหายแก่ชื่อเสียงของข้าราชการกรมบังคับคดีด้วย ดังนั้น เพื่อเป็นการเร่งรัดการปฏิบัติหน้าที่ของพนักงานเดินหมายให้ดําเนินไปด้วยความเรียบร้อย รวดเร็ว มีความคล่องตัวในการปฏิบัติหน้าที่และมีประสิทธิภาพยิ่งขึ้น อันจะทําให้การดําเนินงานต่าง ๆ ของกรมบังคับคดีเป็นไปด้วยความเรียบร้อย รวดเร็ว มีประสิทธิภาพสมความมุ่งหมายของทางราชการ ทั้งเพื่อป้องกัน และแก้ไขข้อกล่าวหาหรือความเข้าใจในสิ่งไม่ดีแก่ข้าราชการดังกล่าว จึงให้ข้าราชการและพนักงานเดินหมาย สํานักงานเลขานุการกรม กรมบังคับคดีปฏิบัติหน้าที่ดังต่อไปนี้ข้อ ๑ การปฏิบัติหน้าที่ตามบัญชีการปฏิบัติงานของพนักงานเดินหมาย 1.1 ให้หัวหน้างานเดินหมายและประกาศ สํานักงานเลขานุการกรม หรือผู้ที่ได้รับมอบหมายจัดทําบัญชีการปฏิบัติงานของพนักงานเดินหมายเป็นรายวัน แล้วแจ้งให้พนักงานเดินหมายได้ทรายเพื่อปฏิบัติหน้าที่ 1.2 ให้พนักงานเดินหมายผู้มีรายชื่อตามบัญชีการปฏิบัติงานดังกล่าว ได้ปฏิบัติหน้าที่ราชการตามที่ได้รับมอบหมายโดยเคร่งครัด หากผู้ใดมีความจําเป็นไม่อาจปฏิบัติหน้าที่ได้ ให้ผู้นั้นรายงานเหตุจําเป็นโดยลายลักษณ์อักษรต่อหัวหน้างานเดินหมายฯ เพื่อเสนอเลขานุการกรมทราบล่วงหน้าก่อนกําหนดวันที่อยู่ปฏิบัติหน้าที่ ทั้งนี้ เพื่อหัวหน้างานเดินหมายฯ หรือเลขานุการกรม จะได้พิจารณาดําเนินการตามที่เห็นสมควรต่อไป 1.3 หากพนักงานเดินหมายผู้ใดละเลย ไม่อยู่ปฏิบัติหน้าที่ตามที่ได้รับมอบหมายและไม่รายงานเหตุจําเป็นตามข้อ 1.2 ถือว่าผู้นั้นได้ละทิ้ง หรือทอดทิ้งต่อหน้าที่ราชการ อันเป็นความผิดอาจได้รับโทษทางวินัยของข้าราชการด้วย 1.4 ให้หัวหน้างานเดินหมาย ฯ ควบคุม ดูแลการปฏิบัติหน้าที่ตามบัญชีการปฏิบัติงานของพนักงานเดินหมายให้เป็นไปโดยเรียบร้อย อย่าให้มีการบกพร่องต่อการปฏิบัติหน้าที่ดังกล่าวและหากปรากฏว่าพนักงานเดินหมายผู้ใด ละทิ้งหรือละเลย ทอดทิ้งต่อหน้าที่ราชการ ให้หัวหน้างานเดินหมายรายงานเลขานุการกรม เพื่อเสนออธิบดีกรมบังคับคดี พิจารณามีคําสั่งลงโทษ หรือเลิกจ้างพนักงานเดินหมายผู้นั้น ตามที่เห็นสมควรต่อไปข้อ ๒ การปฏิบัติหน้าที่เกี่ยวกับการส่งหมายประกาศและหนังสือ 2.1 ให้หัวหน้างานเดินหมายและประกาศ สํานักงานเลขานุการกรม หรือผู้ที่ได้รับมอบหมายจ่ายหมาย ประกาศ และหนังสือต่าง ๆ ให้พนักงานเดินหมายรับไปส่ง โดยเฉลี่ยตามจํานวนคนและจํานวนหมายประกาศและหนังสือที่กองต่าง ๆ ได้ส่งมาให้ดําเนินการในแต่ละวัน และกําหนดให้รายงานผลการส่งหมายภายใน 3 วัน ส่งประกาศภายใน 5 วัน 2.2 เมื่อพนักงานเดินหมาย ได้รับหมายประกาศและหนังสือต่าง ๆ จากหัวหน้างานเดินหมาย หรือผู้ที่ได้รับมอบหมายไปแล้ว ให้พนักงานเดินหมายผู้นั้นนําหมาย ประกาศและหนังสืออะไรไปเดินบ้างรับวันที่เท่าไร ครบกําหนดรายงานเมื่อใด และเมื่อส่งหมายแล้ว ก็ให้ลงในบัญชีหมาย ฯ นั้นด้วยว่าได้ส่งวันที่เท่าไร ส่งรายงานคืนเมื่อไร และรายงานในช่องหมายเหตุโดยสังเขปว่า ส่งได้ หรือส่งไม่ได้หรือปิดหมาย หรือใครรับแทนด้วย 2.3 การส่งหมาย ฯ ให้พนักงานเดินหมายปฏิบัติหน้าที่ในการส่งหมาย ฯ ตามที่มีบัญญัติไว้ ในกฎหมายและระเบียบของทางราชการในเรื่องนี้โดยเคร่งครัด และการออกไปส่งหมายทุกครั้งให้พนักงานเดินหมายลงชื่อในสมุดประจําวันส่งหมาย เพื่อทรายเวลาไปและเวลากลับ และเมื่อกลับมาแล้วก็ให้ลงชื่อในสมุดนั้นด้วย 2.4 การรายงานการส่ง หมาย ให้พนักงานเดินหมาย รายงานการส่ง หมายให้ชัดเจนด้วยว่า ได้ส่งไปที่บ้านเลขที่เท่าไร ตรอกซอย ถนน แขวง เขต และสถานที่ใกล้เคียงให้ชัดเจน 2.5 กรณีที่ส่งหมายไม่ได้ ให้พนักงานเดินหมายรายงานการส่งโดยละเอียดถึงสภาพของสถานที่ไปส่งนั้นให้ชัดเจนด้วยว่า มีลักษณะอย่างไร เช่น บ้านไม้ชั้นเดียว หรือสองชั้น ทาสีอะไร อยู่ใกล้เคียงสถานที่ใดบ้าง ตลอดจนสถานที่ตั้งอยู่ห่างไกลจากถนน หรือปากซอยเข้าไปอย่างไรเพื่อแสดงว่าได้ไปส่งหมายที่บ้านนั้นจริง มิใช่เขียนขึ้นลอย ๆ และให้หมายเหตุในสมุดพนักงานเดินหมายด้วยว่า หมายฉบับนั้นส่งครั้งที่เท่าใด โดยเขียนข้อความว่า "ครั้งที่ 1" หรือ "ครั้งที่ 2" ฯ เพื่อหัวหน้างานเดินหมายจะได้ตรวจสอบ 2.6 ให้หัวหน้างานเดินหมาย หรือผู้ที่ได้รับมอบหมาย จัดทําบัญชีการส่งหมาย เฉพาะกรณีส่งหมายไม่ได้ ส่งหมายล่าช้า หรือรายงานการส่งหมายล่าช้า เพื่อรวมไว้พิจารณาเกี่ยวกับการปฏิบัติหน้าที่ของพนักงานเดินหมายผู้นั้นด้วย และให้บันทึกไว้ในรายงานการเดินหมายทุกครั้งด้วยว่า "ลงในบัญชีแล้ว" พร้อมกับลงชื่อและวันเดือนปีกํากับไว้ด้วย 2.7 ให้หัวหน้างานเดินหมาย หรือผู้ที่ได้รับมอบหมาย ตรวจงานของพนักงานเดินหมาย แต่ละคนทุกวัน หากปรากฏว่าพนักงานเดินหมายผู้ใดบกพร่องต่อการปฏิบัติหน้าที่ ให้รายานเลขานุการกรมทราบ เพื่อเสนออธิบดีกรมบังคับคดีพิจารณามีคําสั่งลงโทษ หรือเลิกจ้างพนักงานเดินหมายผู้นั้นตามที่เห็นสมควรต่อไปข้อ ๓ การรายงานและจ่ายค่าส่งหมาย ฯ 3.1 เมื่อพนักงานเดินหมายได้นําหมาย ประกาศและหนังสือไปจัดการส่ง และเขียนรายงานการส่งหมายเรียบร้อยแล้ว ให้พนักงานเดินหมายผู้นั้นนํารายงานการส่งหมายดังกล่าวให้เจ้าหน้าที่งานเดินหมายเพื่อลงบัญชีสมุดประจําวันก่อนเสนอหัวหน้างานเดินหมายเพื่อสั่งจ่ายเงินทุกครั้ง 3.2 เมื่อเจ้าหน้าที่งานเดินหมายได้ลงบัญชีผลการส่งหมายของพนักงานเดินหมายผู้นั้นเสร็จแล้ว ให้เจ้าหน้าที่ผู้นั้นลงชื่อและวันเดือนปีกํากับไว้ที่มุมขวามือด้านล่างในรายงานการส่งหมายไว้ด้วย 3.3 ให้หัวหน้างานเดินหมาย ฯ พิจารณาสั่งจ่ายค่าพาหนะและค่าป่วยการส่งหมายฉบับนั้นต่อเมื่อได้ตรวจดูว่า รายงานฉบับนั้นได้มีลายมือชื่อเจ้าหน้าที่งานเดินหมายและวันเดือนปีกํากับไว้เรียบร้อย และห้ามมิให้สั่งจ่ายเงินไปโดยรายงานฉบับนั้นยังมิได้มีลายมือชื่อเจ้าหน้าที่งานเดินหมายและวันเดือนปีกํากับไว้ ทั้งนี้ให้ถือปฏิบัติโดยเคร่งครัด ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 8 กุมภาพันธ์ 2521 (นายชูเชิด รักตะบุตร์)อธิบดีกรมบังคับคดี